Diari Oficial de la Generalitat Valenciana


Sumari del DOGV 3864, del 25-10-2000 (2000/8471)

ACORD de 17 d'octubre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8471


Data del document
:   17-10-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * València
    * expropiació
    * administració local

ACORD de 17 d'octubre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de València. [2000/Q8471]
  
El Govern Valencià, en la reunió del dia 17 d'octubre de 2000, adoptà l'acord següent:
  
L'Ajuntament de València va firmar, en el seu moment, un conveni de col·laboració amb la Generalitat Valenciana per a la construcció de sis centres escolars. Per executar dit conveni, l'ajuntament, després del compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a la construcció d'un centre d'Educació Primària al carrer de José Andreu Alabarta.
  
Aquesta declaració d'urgent ocupació es justifica per les següents raons:
  
La urgent ocupació es justifica perquè el citat centre escolar es troba inclòs dins del Conveni de Col·laboració entre la Generalitat Valenciana i l'Ajuntament de València per a la construcció de centres escolars, necessaris a la ciutat de València, per a la implantació de la Llei Orgànica d'Ordenació General del Sistema Educatiu (LOGSE). El centre pertany al districte escolar número vuit de la ciutat, en el qual actualment es presenten problemes per a l'escolarització a la zona, ja que és major la demanda de places escolars que l'oferta en els trams de l'Educació Infantil, així com de l'Educació Primària, per la qual cosa es produeix massificació a les aules dels centres que hi ha a la zona. A més a més, ha de tenir-se en consideració que la zona citada està en expansió demogràfica i urbanística, per la qual cosa és previsible que la demanda vaja augmentant.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i es va presentar una al·legació que va ser desestimada pel ple municipal. En l'expedient consten l'aprovació del projecte bàsic, l'acta de replantejament i la retenció de crèdit.
  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de València per a la construcció d'un centre d'Educació Primària al carrer de José Andreu Alabarta.
  
Relació de béns afectats:
  
Finca número 1. Parcel·la de 4.043 metres quadrats de superfície, situada al carrer d'Andreu Alabarta, número 43.
  
Referència cadastral: 3503319YJ2730D.
  
Propietaris:
  
Els senyors José, Rogelio i Nicolás Andreu Navarro. Carrer de Sant Vicent, número 231, de València.
  
La senyora Consuelo Vento Cosgaya, el senyor Francisco i la senyora M.ª Carmen Andreu Vento. Carrer del Mestre Giner, número 8, de Torrent.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Tot això segons el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 17 d'octubre de 2000
  
El conseller secretari del Govern Valencià,